《十僧诗和曾子唯 其八 山僧》
明代·黎景义

峻岭超尘劫，云霞半寺涵。嶵嵬参大乘，合沓礼瞿昙。

旷谷酬晡罄，重缁染曙岚。龙吟如更响，疑是在终南。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。